DOHOME ดีด 3% โบรกแนะ “ซื้อ” เป้า 17.80 บ. ลุ้นปี 66 กำไร 1.2 พันล้าน
DOHOME เด้ง 3% ลุ้นปี 66 กำไรแตะ 1.22 พันล้าน รับเข้าสู่ช่วงไฮซีซั่นสำหรับกิจกรรมก่อสร้างไตรมาส 1/66 และรายได้ภาคเกษตรทรงตัว ด้านโบรกแนะนำ “ซื้อ” ราคาเป้าหมาย 17.80 บาท
DOHOME เด้ง 3% ลุ้นปี 66 กำไรแตะ 1.22 พันล้าน รับรายได้เกษตรทรงตัว รวมถึงการเข้าสู่ช่วงไฮซีซั่น ด้านโบรกแนะนำ “ซื้อ” ราคาเป้าหมาย 17.80 บาท
3 ก.พ. 2566

ผู้สื่อข่าวรายงาน ว่า วันนี้ (3 ก.พ. 66) ราคาหุ้น บริษัท ดูโฮม จำกัด (มหาชน) หรือ DOHOME ล่าสุด ณ เวลา 10:15 น. อยู่ที่ระดับ 14.10 บาท บวก 0.40 บาท หรือ 2.92% สูงสุดที่ระดับ 14.30 บาท ต่ำสุดที่ระดับ 13.80 บาท ด้วยมูลค่าการซื้อขาย 66.16 ล้านบาท
บล.โนมูระ พัฒนสิน ระบุว่า สำหรับแผนปี 2566 มีเลื่อนเปิดสาขาออกไปเหลือเปิด 3 แห่งจากเดิม 4 แห่ง จึงปรับกำไรสุทธิปี 2566 เป็น 1.22 พันล้านบาท เติบโต 59% จากงวดเดียวกันของปีก่อน อย่างไรก็ดี ยังให้น้ำหนักการขยายตัวหลักๆ จะเกิดขึ้นในครึ่งหลังของปี 2566 เป็นต้นไป
นอกจากนี้ บล.กสิกรไทย ระบุในบทวิเคราะห์ว่า ทางฝ่ายวิจัยมีมุมมองเชิงบวกต่อแนวโน้มการฟื้นตัวที่ชัดเจนและแข็งแกร่งในปี 66 หนุนจาก (1) คาดรายได้ภาคเกษตรทรงตัวในปี 66 (2) เข้าสู่ช่วงไฮซีซั่นสำหรับกิจกรรมก่อสร้างในช่วงไตรมาส 1/66 ประเมินราคาเหล็กที่คาดจะสูงขึ้นและ GPM ที่เพิ่มขึ้นจากเงินบาทที่แข็งค่าขึ้นและค่าขนส่งที่ลดลง ทั้งนี้จึงได้มีการปรับเป็น “ซื้อ” พร้อมกำหนดราคาเป้าหมายใหม่เป็น 17.80 บาท จากเดิม 11.80 บาท